JK Sillamäe Kalev

JK Sillamäe Kalev on 1951. aastal asutatud Eesti jalgpalliklubi, mis tegutseb Sillamäel. Kodumänge peab Sillamäe Kalevi staadionil, kuhu mahub kuni 800 pealtvaatajat. Viru maakohtu määrusega 16. märtsist 2018 kuulutati välja MTÜ Jalgpalliklubi Sillamäe pankrot. Sillamäe Kalevi jalgpallikool jätkas tegutsemist ning mängib JK Sillamäe Kalevi nime all 2018. aastal II liiga põhja/ida tsoonis. Nõukogude Liidu okupatsiooni ajal avas ESS Kalev osakonna Sillamäel, millele lisandus ka jalgpalli osakond 1951. aastal. Sillamäe Kalev tõusis Eesti NSV kõrgemasse liigasse esimest korda 1957, kuid langes kohe ka madalamale. Sama kordus 1968. aastal, kuid alates 1973. aastast on suudetud püsima jääda. 1973–1980 oli Kalevi jaoks parimad ajad kui meeskond lõpetas korra 3. kohal (1979) ning neli korda neljandana selle aja sees. Peatreeneri Jevgeni Petrovi juhendamisel jõuti Eesti NSV karikavõistlustel kolmel korral järjest finaali, millest 1977 ja 1978 võideti. Esimesel karikavõidul, kui Tallinna FC Norma tulemusega 4:0 alistati, olid väravatelööjateks Vladimir Dubõkin, Mihhail Muhhin, Nikolai Tihhonkov ja Valeri Vinogradov – neli põhimeest terve perioodi vältel. Pärast edu langes Kalev stabiilseks tabeli keskmikuks, kui terve kümnendi vältel oldi kohtadel viies kuni kümnes. Korra jõuti veel ka Eesti NSV karikafinaali 1989. aastal. Kalev kuulus taasiseseisvunud Eesti meistriliiga esimesse koosseisu 1992. aastal. Endine Kalevi staarmängija Vladimir Dubõkin, nüüd peatreeneri rollis, juhendas esimesed kolm hooaega samuti "stabiilselt", kui kõik hooajad lõpetati 11. kohal, 1993/94 langeti lõpuks esiliigasse. Huvitava faktina, edukatest aastatest (1977–1979) kaitsja Juri Fjodorov mängis ikka veel ka hooajal 1993/94. Hooaja 1993/94 18. voorus kaotas Kalev 24:0 Tallinna FC Tevaltele, mis on ühtlasi ka Meistriliiga suurim kaotus läbi aegade. Pärast seda mängu, 4 vooru enne hooaja lõppu, otsustas Kalev liigast loobuda. 1994–2003 rabeles Kalev Esiliiga ja II liiga vahet, enne kui 2004. aastaks langeti III liigasse. Uus tõus algas 2006. aastal tõusuga Esiliigasse, millele järgnes tõus Meistriliigasse 2008. aasta hooajaks. Klubi leidis head sponsorid kohaliku sadama ja transiidiäri näol, president Aleksandr Starodubtsev palkas väga kalli Ukraina treeneri Vadim Dobiža ja klubist sai üks huvitavamaid klubisid 2008. aasta Meistriliigas. Esimene hooaeg Meistriliigas lõpetati viiendal kohal, ning kuulutati, et järgmine hooaeg on ambitsioonikam – nad jahivad medali- ja Euroopa kohta. 2017. aasta hooaeg lõpetati küll 8. kohaga, mis taganuks püsima jäämise kõrgliigasse, kuid klubi pikaaegsete rahaliste probleemide tõttu taandati nad hooaja lõpus tabeli lõppu ning taandati järgmiseks hooajaks II liigasse. Sillamäe jalgpallipublik oli osaline Meistriliiga tõsiseimas vägivallajuhtumis, kui 1. augustil 2009 läksid Kalevi kodumängul FC Floraga omavahel kähmlema vastasleeride poolehoidjad. Kohalik politsei kutsus tülitsevate jalgpallifännide ohjeldamiseks abijõudu nii Narvast kui ka Jõhvist. Korrakaitsjad jätsid umbes 30 Flora fänni staadionile ja suunasid ligikaudu 70 sillamäelast sealt minema, konstaablijaoskonda toimetati kolm isikut. EJL-i distsiplinaarkomisjon karistas Kalevit mitterahuldava mängukorralduse eest kolme miinimumpalga suuruse rahatrahviga (umbes 13 000 krooni), ühemängulise koduväljaku keelu ja ühemängulise koduväljaku tingimisi keeluga; Florat trahviti poolehoidjate käitumise eest ühe miinimumpalga suuruse rahatrahviga. Vaata ka: Kategooria:JK Sillamäe Kalevi jalgpallurid 7. aprill 2017 seisuga. Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. JK Sillamäe Kalev U21 JK Sillamäe Kalev (N) Meistriliiga 2. koht (2): 2009, 2014 3. koht (1): 2013 Esiliiga 3. koht (1): 2007 II liiga ida/põhi Võitja (1): 2000 2. koht (2): 1995/96, 2006 II liiga ida Võitja (1): 1994/95 III liiga ida Võitja (1): 2004 Evald Tipneri karikas 2. koht (1): 2016 Eesti jalgpalliklubide loend https://www.spordiregister.ee/et/ehitis/914/spordikompleks_kalev__staadion https://sport.err.ee/690179/kohus-kuulutas-valja-sillamae-kalevi-pankroti Sillamäe pankrot uut hooaega ei mõjuta: jalgpallikool Sillamäe Kalev mängib planeeritult teist liigat Soccernet.ee, 16. märts 2018 Luik, Margus, toim (2009). Estonian Football 100 years / Eesti Jalgpalli Liit (31 cm) (inglise). Tallinn: ML Agency. Lk 159. ISBN 978-9949-18-257-2. {{cite book}}: |format= nõuab parameetrit |url= (juhend); |pages= ja |page= dubleerivad üksteist (juhend) http://soccernet.ee/artikkel/sillamae-kaotas-litsentsi-ja-langes-meistriliiga-tabeli-pohja Sillamäe kaotas litsentsi ja langes meistriliiga tabeli põhja http://soccernet.ee/artikkel/sillamae-president-sponsorid-vahendasid-lubatud-summasid-kolm-korda Sillamäe president: sponsorid vähendasid lubatud summasid kolm korda http://soccernet.ee/artikkel/sillamae-on-ejl-ile-volgu-ule-165-000-euro-ja-jatkab-mangimist-ii-liigas-tippude-uhinemine-on-pohlaku-arvates-pikas-perspektiivis-hea Sillamäe on EJL-ile võlgu üle 165 000 euro ja jätkab mängimist II liigas Sillamäel läks sadakond jalgpallifänni kähmlema uudised.err.ee, 1. august 2009 Jalgpallifännide kakluse põhjustas mängu halb korraldus Postimees.ee, 2. august 2009 Sillamäe Kalevi klubi karistati kolme miinimumpalga suuruse trahviga Postimees.ee, 10. august 2009 http://jalgpall.ee/premium/layout-team.php?id=21 JK Sillamäe Kalevi esindusmeeskond http://soccernet.ee/artikkel/sillamael-jagab-juhtnoore-uus-mees Sillamäel jagab juhtnööre uus mees Koduleht JK Sillamäe Kalev Eesti Jalgpalli Liidu kodulehel